Kahtlemata on huvitavad ajad ja kahtlemata on praegu  aktsiahinnad juba nii madalale tambitud, et olen viimastel päevadel kõvasti käte peal istuma pidanud, et mitte emotsioonide tõttu juurde ostma kukkuda. Me ju ei tea, kuhu suund edasi võetakse ja ka kodumaised targad investorid ütlevad, et kuigi sirgjoones kulgev langus ei peaks edasi kestma, ei ole midagi roosat ja rõõmsat lähiajal paistmas. Seega oleks praegu "olukorra selginemiseni" mõistlik vist omada pigem raha, kui loota, et äkitselt trend pöördub ja tohutu ralli lahti läheb. Aga seda ei tea kunagi, sest turg on  alati targem.